מצרכים (כ-20 קציצות):

קציצות:

500 גרם בשר בקר טחון

1 בצל בינוני קצוץ

4-5 שיני שום

1 תפוח אדמה בינוני חתוך לקוביות

1 ביצה

*2 כפות שמן זית/קנולה – להוסיף רק אם אין תוספת שומן בבשר.

תיבול לקציצות: 1/2 כף אבקת מרק בטעם עוף, 1/2 כפית מלח, כפית שטוחה כמון (לא חובה), 1/3 כפית פלפל שחור

רוטב אדום:

1 שן שום כתושה/מגורדת

5 כפות מלאות רסק עגבניות (260 גרם)

3 כוסות מים רותחים

*3/4 כוס אפונה קפואה (לא חובה)

תיבול לרוטב: כף רוטב סילאן/דבש,  כפית מלח, קורט פלפל שחור

אופן הכנה:
-הכנת תערובת הקציצות: מניחים את הבצל, השום ותפוח האדמה במעבד מזון וטוחנים. מעבירים לקערה ומערבבים היטב עם הבשר הטחון, הביצה, שמן וחומרי התיבול (א.מרק, כמון, מלח ופלפל שחור).

-טיגון הקציצות: מחממים מחבת רחבה עם 2 כפות שמן, יוצרים קציצות ומטגנים על אש בינונית-גבוהה כ-3 דקות מכל צד עד שהקציצות משחימות קלות (אין צורך שהקציצות יהיו מוכנות מפנים). מניחים את הקציצות על נייר סופג.

-במקביל, מחממים סיר עם כף שמן ומערבבים את חומרי הרוטב: שן שום, רסק, מים, אפונה וחומרי תיבול (סילאן, מלח ופלפל שחור). מוסיפים את הקציצות לרוטב, מערבבים בעדינות כדי שהקציצות יהיו מכוסות ברוטב, מכסים את הסיר ומבשלים על אש נמוכה במשך כ-40 דקות.

*מומלץ להגיש עם אורז לבן.

מצרכים:

3 כוסות קורנפלקס תירס רגיל

חצי כוס אגוזי מלך/ לוז

100 גרם שוקולד חלב/מריר

4 כפות מים

2 כפות דבש (אפשר להשתמש גם בסירופ מייפל)

1 כף מלאה ממרח חמאת בוטנים או נוטלה

שכבת הקרמל:

שליש כוס סוכר + כף מים

שליש כוס שמנת מתוקה/ קצפת צמחית

*אפשר לחסוך את כל ההכנה ופשוט להשתמש ב4 כפות ממרח ריבת חלב.

שכבת השוקולד:

50 גרם שוקולד חלב/ מריר

כף שמן

2 כפות מים

אופן הכנה:
-טוחנים את הקורנפלקס והאגוזים לפירורים קטנים (לא לאבקה).

-מניחים בקערה את קוביות השוקולד ו4 כפות מים וממיסים במיקרוגל. מערבבים לתערובת חלקה. מוסיפים דבש וממרח חמאת בוטנים או נוטלה ומערבבים.

-מוסיפים לקערת השוקולד את תערובת הקורנפלקס והאגוזים ומערבבים היטב, עד שכל התערובת מתכסה בשוקולד באופן מלא ואחיד. (הערה: חשוב שתערובת השוקולד תהיה קרה בטמפ' החדר לפני שמוסיפים את הקורנפלקס, אחרת הקראנצ'יות עלולה להפגע).

-מרפדים תבנית אינגליש קייק בנייר אפיה ויוצקים את התערובת לתבנית. משטחים בצורה אחידה ומהדקים היטב. מכניסים למקפיא עד להכנת הקרמל.

שכבת הקרמל: מומלץ לצפות בסרטון בתחתית המתכון

-מחממים במיקרוגל שליש כוס שמנת (השמנת צריכה להיות חמה מאוד אך לא רותחת).

-מניחים במחבת קטנה שליש כוס סוכר וכף מים ומחממים על אש גבוהה. מערבבים כל הזמן עד שהסוכר נמס לגמרי.  ברגע שהסוכר נמס – מנמיכים את האש על הלהבה הכי נמוכה ומערבבים עד שהסוכר מזהיב. מיד לאחר שהסוכר מזהיב שופכים בזהירות ובהדרגה את השמנת החמה לתערובת הסוכר ומערבבים כל הזמן (הערה חשובה: חשוב שהשמנת תהיה חמה כשמערבבים אותה עם הסוכר הנמס, ויש להזהר ולהתרחק מהמחבת כי התערובת רותחת ומבעבעת).

לאחר ששפכנו את כל השמנת מכבים את האש וממשיכים לערבב עד לתערובת אחידה. מניחים לתערובת מעט להתקרר (2-3 דקות) ויוצקים אותה מעל שכבת הקורנפלקס. מכניסים למקפיא להתייצבות למשך כחצי שעה לפני שיוצקים את שכבת השוקולד העליונה.

*אפשר לחסוך את כל ההכנה ולהשתמש בממרח ריבת חלב- מחממים במיקרוגל 4 כפות ריבת חלב, מערבבים ויוצקים על שכבת פצפוצי האורז.

שכבת השוקולד

מניחים בקערה קוביות שוקולד, כף שמן ו2 כפות מים וממיסים. מערבבים עד לתערובת חלקה. יוצקים מעל שכבת הקרמל.

*שומרים במקרר.

מצרכים (12-15 לביבות):

2 תפו"א בינוניים מגורדים

1 קישוא גדול מגורד

1/2 בצל בינוני מגורד

2 ביצים

2 כפות מלאות פירורי לחם

2 כפות שמן קנולה (לוותר אם מטגנים)

תיבול: חצי כפית מלח, 1 כפית אבקת מרק בטעם עוף (רצוי מחומרים טבעיים), פלפל שחור לפני הטעם

אופן הכנה:
-מערבבים את כל החומרים בקערה.

-בעזרת הידיים יוצרים קציצות (לא עבות מידי) וסוחטים מעט משאריות נוזלים.

*טיגון: מחממים מחבת עם שמן ומטגנים 2-3 דקות מכל צד עד להזהבה. מעבירים לנייר סופג.

*אפיה: מחממים תנור מראש ל200 מעלות, מרפדים תבנית גדולה בנייר אפיה ומשמנים את הנייר. מניחים את הקציצות על הנייר, מרססים/מברישים מעל במעט שמן ואופים במשך 35-40 דקות עד להזהבה יפה. מומלץ להפוך צד לאחר 25 דקות בתנור.

מצרכים:

חצי שקית תערובת עלים לסלט

גבינת רוקפור (כ-100 גרם)

10 עגבניות שרי חצויות

1 בצל סגול בינוני פרוס לחצאי עיגול

שליש כוס אגוזי מלך שבורים

שליש כוס חמוציות

לרוטב: שליש כוס שמן זית, 4-5 כפות חומץ בלסמי, שן שום כתושה, שליש כפית חרדל דיז'ון, כפית דבש, קורט מלח

אופן הכנה:
מערבבים את כל חומרי הסלט בקערה.

מערבבים את כל חומרי הרוטב בצנצנת/קערית ומתבלים לפני ההגשה

מרק בטטה וגזר פשוט, קל וטעים.
מרק כתום

מצרכים:

1 בצל גדול- בינוני קצוץ

2 בטטות גדולות חתוכות לקוביות

2 גזרים בינוניים-גדולים פרוסים לעיגולים

2-3 עלי תימין/ מרווה קצוצים גס

תיבול: 1 כף סילאן, 1 כפית אבקת מרק, 1 כפית שטוחה מלח, פלפל שחור לפי הטעם, קורט אגוז מוסקט (לא חובה)

אופן הכנה:
-מטגנים בסיר עם מעט שמן זית את הבצל עד להזהבה קלה. מוסיפים לסיר את הבטטה והגזר ומטגנים תוך כדי ערבוב קל כ-3 דקות. מתבלים ומוזגים מים רותחים עד לכיסוי הירקות (וקצת יותר).

-מכסים את הסיר ומבשלים על אש בינונית במשך כ-20 דקות עד שהבטטה והגזר מתרככים (מומלץ לבדוק בעזרת מזלג). טוחנים את המרק באמצעות בלנדר ידני. מחזירים לאש, מוסיפים עלי תימין/ מרווה ומערבבים כ-3 דקות. מסירים מהאש ומגישים..

 

מצרכים (כ-20 יחידות):

חבילת בצק עלים מופשר (750 גרם)

אפשרויות מילוי (כל שילוב יוצא טעים  ;-) ):

גבינות: גבינה צהובה, מוצרלה, גבינה בולגרית, גבינת פטה

תוספות: עגבניות טריות קצוצות, זיתים שחורים/ ירוקים מגולענים פרוסים, פטריות פרוסות

ממרחים: ממרח פסטו, ממרח עגבניות מיובשות, ממרח זיתים, רסק עגבניות, קטשופ

תבלינים: עשבי תיבול מיובשים/טריים: אורגנו, בזיליקום, זעתר, טימין

אופן הכנה:
-מחממים תנור מראש ל180 מעלות ומרפדים תבנית בנייר אפיה.

-פורסים את בצק העלים על משטח עבודה. בעזרת כוס קורצים עיגולים בקוטר של כ-7  ס"מ. מניחים את העיגולים על נייר אפיה ודוקרים בעזרת מזלג  בכל עיגול מספר פעמים.

הכנת חטיפי בצק עלים

-מורחים כל עיגול בממרח (לא חובה), מפזרים מעל גבינות, אח"כ תוספות ומפזרים תבלינים.

-מכניסים לתנור ואופים במשך 15-17 דקות עד להזהבה יפה.

עוגת קרמבו
מצרכים:

לתחתית:

330 גרם ביסקוויטים מסוג "פתי בר"  (שני שליש חבילה של 500 גרם, כ-28 יחי' ביסקוויטים )

100 גרם שוקולד מריר

50 גרם חמאה (לפרווה ניתן להמיר במחמאה/מרגרינה)

1/3 כוס מים רותחים

3 כפות סוכר

שכבת הקרם:

מיכל וחצי שמנת מתוקה, סה"כ 375 מ"ל (לפרווה ניתן להשתמש בקצפת צמחית/ריצ')

חבילת אינסטנט פודינג וניל (80 גרם)

חצי כוס חלב קר (לפרווה ניתן להשתמש במים קרים או חלב קוקוס)

הציפוי:

חצי מיכל שמנת מתוקה (125 גרם)

100 גרם שוקולד מריר

אופן הכנה:
הכנת התחתית:

-טוחנים במעבד מזון את הביסקוויטים לפירורים גסים ומעבירים לקערה בינונית (ניתן להכניס את הביסקוויטים לשקית אטומה ולשבור אותם בעזרת גלגול המערוך).

-מניחים בקערה  קוביות השוקולד מריר, קוביות חמאה, שליש כוס מים רותחים וסוכר. ממיסים במיקרוגל ומערבבים עד לקבלת תערובת חלקה. מצננים לטמפ' החדר.

-שופכים את תערובת השוקולד על פירורי הביסקוויטים ומערבבים עד לאיחוד מלא של החומרים. יוצקים לתבנית ומהדקים היטב (במידה שהתערובת דביקה ניתן להרטיב מעט את הידיים ולהדק בעדינות בעזרת האצבעות). מכניסים למקפיא עד לסיום הכנת שכבת הקרם.

הכנת הקרם:

-מקציפים שמנת מתוקה במשך כדקה, מוסיפים את החלב והאינסטנט פודינג וניל וממשיכים להקציף עד לקבלת קצפת יציבה. יוצקים מעל תחתית העוגה ומכניסים למקפיא למשך כשעה (כדי שהקרם יתייצב לפני שיוצקים את הציפוי).

הכנת הציפוי:

-מביאים שמנת מתוקה לרתיחה (אם זו קצפת צמחית- יש רק לחמם, אין להרתיח). מוסיפים את קוביות השוקולד המריר, ממתינים כדקה ומערבבים עד לבלילה חלקה.

-מצננים לטמפ' החדר ויוצקים בזהירות על העוגה בצורה אחידה.

-מכניסים למקרר למשך 4 שעות לפחות לפני ההגשה.

לחם עם מטבלים:
מצרכים (כ-20 יחידות):

חבילת בצק עלים מופשר (750 גרם)

אפשרויות מילוי (כל שילוב יוצא טעים  ;-) ):

גבינות: גבינה צהובה, מוצרלה, גבינה בולגרית, גבינת פטה

תוספות: עגבניות טריות קצוצות, זיתים שחורים/ ירוקים מגולענים פרוסים, פטריות פרוסות

ממרחים: ממרח פסטו, ממרח עגבניות מיובשות, ממרח זיתים, רסק עגבניות, קטשופ

תבלינים: עשבי תיבול מיובשים/טריים: אורגנו, בזיליקום, זעתר, טימין

אופן הכנה:
-מחממים תנור מראש ל180 מעלות ומרפדים תבנית בנייר אפיה.

-פורסים את בצק העלים על משטח עבודה. בעזרת כוס קורצים עיגולים בקוטר של כ-7  ס"מ. מניחים את העיגולים על נייר אפיה ודוקרים בעזרת מזלג  בכל עיגול מספר פעמים.

הכנת חטיפי בצק עלים

-מורחים כל עיגול בממרח (לא חובה), מפזרים מעל גבינות, אח"כ תוספות ומפזרים תבלינים.

-מכניסים לתנור ואופים במשך 15-17 דקות עד להזהבה יפה.
כרובית מוקרמת :
מצרכים:

1 כרובית בינונית (400 גרם) מחולקת לפרחים

1 כף שמן זית

1 ביצה

חצי כוס שמנת לבישול

חצי כוס גבינה צהובה מגורדת/ מוצרלה

2 כפות גבינת פרמזן (לא חובה)

1 כפית אבקת מרק בטעם עוף (פרווה)

מלח, פלפל שחור

אופן הכנה:
-מרתיחים מים בסיר ומבשלים את פרחי הכרוכית על אש גבוהה עד לריכוך במשך 5-10 דקות (אם מזלג ננעץ בקלות בפרחים זה מוכן). מוצאים ומסננים. הערה: ניתן להפשיר כרובית משקית קפואה ובכך לחסוך את זמן הבישול.

-מערבבים בקערית את הביצה, שמן זית, שמנת לבישול, גבינות, א.מרק, מלח ופלפל.

-מסדרים את הכרובית בצורה אחידה בתבנית (בגודל אינגליש קייק) ושופכים מעל את התערובת.

-אופים בתנור שחומם מראש ל190 מעלות במשך כ-25 דקות, עד להזהבה יפה.

*מומלץ להגיש מיד בתום האפיה.

מצרכים:
חבילת פסטה (רצוי פנה)
 
חבילת שמנת לבישול 32%
 
2 כפות רסק עגבניות
 
פתיתי גבינה צהובה
 
גבינת פרמזן מגורדת
 
מלח פלפל
 
כוס חלב
 
2 סירים (אחד גדול ואחד קטן)

Powered by Shopeat
פסטה ברוטב רוזה, קל וטעים - אופן הכנה:

1. בסיר הראשון מרתיחים מים וכפית מלח. כשהמים רותחים מוסיפים את הפסטה 
2. בסיר השני שמים את הרסק עגבניות על אש בינונית, מוסיפים את השמנת ואת החלב
3. כשהרוטב קצת רותח (יש בועות) וזה סמיך מוסיפים את הפרמזן ואת הגבינה הצהובה מערבבים טיפה ומכבים את האש
4. מסננים ושוטפים את הפסטה, מוסיפים את הרוטב 
אוכלים ונהנים ;)